A Bizottság 1756/93/EGK rendelete
(1993. június 30.)
a tejre és tejtermékekre alkalmazandó mezőgazdasági átváltási árfolyamra vonatkozó meghatározó ügyleti tények rögzítéséről
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel a közös agrárpolitika céljaiból alkalmazandó elszámolási egységről és az átváltási árfolyamokról szóló, 1992. december 28-i 3813/92/EGK tanácsi rendeletre [1] és különösen annak 6. cikke (2) bekezdésére,
mivel a 3813/92/EGK rendelet új agrár-pénzügyi rendelkezéseket vezet be 1993. január 1-jétől; mivel e rendelkezések alapján a mezőgazdasági átváltási árfolyamok meghatározására és alkalmazására vonatkozó részletes szabályokról szóló, 1993. április 30-i 1068/93/EGK bizottsági rendelet [2] megállapítja a 3820/92/EGK bizottsági rendelet [3] 1. cikkében előírt átmeneti intézkedések után alkalmazandó mezőgazdasági átváltási árfolyamokra vonatkozó meghatározó ügyleti tényeket, az érintett ágazatok tekintetében megállapítandó részletes szabályok sérelme nélkül és a 3813/92/EGK rendelet 6. cikkében megállapított kritériumoknak megfelelően; mivel ezért helyénvaló, hogy rögzítsék a 3820/92/EGK bizottsági rendelet 1. cikkében előírt átmeneti intézkedések után a tej- és tejtermékágazatban alkalmazandó mezőgazdasági átváltási árfolyamokra vonatkozó egyedi meghatározó ügyleti tényeket, az 1068/93/EGK rendelet 13-17. cikkében előírt előzetes rögzítés lehetőségének sérelme nélkül;
mivel a meghatározó ügyleti tények rögzítésének esetében betartandó elsődleges kritériumok először is az érintett művelet gazdasági céljának elérése, másodszor a verseny torzításának és a piac megzavarásának megakadályozására irányuló igény; mivel ezért lehetséges az olyan meghatározó ügyleti tények rögzítése, amelyek stabilizálják az átalánytámogatásokra vonatkozó mezőgazdasági átváltási árfolyamokat, valamint a tejtermelőket közvetlenül érintő azon összegeket, amelyek nincsenek közvetlen hatással a piaci árra;
mivel az 1068/93/EGK rendelet 10. cikke (1) bekezdésének rendelkezéseit kell alkalmazni a tejre és tejtermékekre alkalmazandó beszerzési és eladási árakra;
mivel a meghatározó ügyleti tényt annak a hónapnak az első napja szerint kell rögzíteni, amikor elvégzik azoknak a termékeknek a tervezett felhasználását szavatoló első ellenőrzést, amely termékek felhasználására vagy feldolgozására támogatást adnak az 1068/93/EGK rendelet 10. cikkének (2) bekezdése alapján;
mivel az 1068/93/EGK rendelet 10. cikkének (3) bekezdésében említett meghatározó ügyleti tényt alkalmazni kell a magánraktározási támogatásra;
mivel a biztosítékokra vonatkozó meghatározó ügyleti tényt a szerint a nap szerint kell rögzíteni, amelyen a biztosítékot nyújtották az 1068/93/EGK rendelet 12. cikkének (4) bekezdése alapján;
mivel egyes meghatározásokat ki kell dolgozni a megállapított meghatározó ügyleti tények egységes alkalmazásának biztosítása érdekében;
mivel lépéseket kell tenni, hogy e rendelet hatálybalépésekor hatályon kívül helyezzék vagy módosítsák a tejre és tejtermékekre alkalmazandó átváltási árfolyamok meghatározásáról szóló valamennyi meglévő rendelkezést, különös tekintettel:
- a legutóbb az 1526/90/EGK rendelettel [4] módosított, a Grana padano és Parmigiano Reggiano sajtok piacán az intervencióra vonatkozó részletes alkalmazási szabályokról szóló, 1968. július 27-i 1107/68/EGK bizottsági rendelet [5] 17. cikke (3) bekezdésének második albekezdésére,
- a legutóbb a 419/93/EGK rendelettel módosított [6], a vaj és a tejszín piacán az intervencióra alkalmazandó részletes szabályokról szóló, 1969. április 14-i 685/69/EGK bizottsági rendelet [7] 6. cikke (2) bekezdése második albekezdésének második mondatára és 24. cikke (3) bekezdésének utolsó albekezdésére,
- a legutóbb a 3774/92/EGK rendelettel [8] módosított, a vajnak az állami készletekből történő értékesítésről szóló, 1976. szeptember 24-i 2315/76/EGK bizottsági rendelet [9] 3a. cikkének (3) bekezdésére és 4b. cikkére,
- a legutóbb a 222/88/EGK rendelettel [10] módosított, a sertés- és baromfitakarmányozási célú sovány tejpor pályázati úton történő értékesítéséről szóló, 1977. február 23-i 368/77/EGK bizottsági rendelet [11] 9a. cikkére,
- a legutóbb a 222/88/EGK rendelettel módosított, a fiatal borjakon kívüli állatok takarmányozására szánt sovány tejporra vonatkozó külön támogatás pályázati úton történő megadásáról szóló, 1977. augusztus 10-i 1844/77/EGK bizottsági rendelet [12] 6. cikkének (3) bekezdésére,
- a legutóbb az 1063/93/EGK rendelettel [13] módosított, a Provolone sajt számára magánraktározási támogatás nyújtásáról szóló, 1978. október 26-i 2496/78/EGK bizottsági rendelet [14] 4. cikke (1) bekezdésének második albekezdésére,
- a legutóbb az 1497/91/EGK rendelettel [15] módosított, a nonprofit intézmények és szervezetek vajbeszerzéséhez nyújtott támogatásról szóló, 1981. július 31-i 2191/81/EGK bizottsági rendelet [16] 2. cikkének (2) bekezdésére,
- a legutóbb az 1699/89/EGK rendelettel [17] módosított, a tagállamok hadseregei és hasonló erői általi vajbeszerzéshez nyújtott támogatásról szóló, 1981. július 31-i 2192/81/EGK bizottsági rendelet [18] 2. cikkének (2) bekezdésére,
- a legutóbb a 706/92/EGK rendelettel [19] módosított, az iskolás gyerekek számára történő tej és egyes tejtermékek szállítására vonatkozó részletes szabályok megállapításáról szóló, 1983. július 28-i 2167/83/EGK bizottsági rendelet [20] 4. cikke (3) bekezdésének első mondatára,
- a legutóbb a 3774/92/EGK [21] rendelettel módosított, a vajkoncentrátum formájában közvetlen fogyasztásra szánt intervenciós vaj csökkentett áron való értékesítéséről szóló, 1985. november 11-i 3143/85/EGK bizottsági rendelet [22] 2a. cikkének (10) bekezdésére és 11. cikkére,
- a legutóbb a 2724/88/EGK rendelettel [23] módosított, az összetett takarmányokba való bedolgozásra szánt intervenciós vaj értékesítéséről szóló, 1986. július 30-i 2409/86/EGK bizottsági rendelet [24] 21. cikkének (3) bekezdésére,
- a legutóbb a 3493/88/EGK rendelettel [25] módosított, a sovány tejpor felvásárlása és magánraktározásához nyújtott támogatása tekintetében a 777/87/EGK rendelet alkalmazására vonatkozó részletes szabályok megállapításáról szóló, 1987. május 18-i 1362/87/EGK bizottsági rendelet [26] 4. cikke (1) bekezdésének második mondatára,
- a legutóbb a 3591/92/EGK rendelettel [27] módosított, a vajnak az intervenciós hivatalok számára pályázati úton történő értékesítéséről szóló, 1987. június 15-i 1589/87/EGK bizottsági rendelet [28] 11. cikkére,
- a legutóbb a 3774/92/EGK rendelettel módosított, a vaj csökkentett áron történő értékesítéséről, valamint a cukrászati termékek, jégkrém és egyéb élelmiszerek előállítása során felhasznált tejszínre, vajra és vajkoncentrátumra nyújtott támogatásról szóló, 1988. február 16-i 570/88/EGK bizottsági rendelet [29] 27. cikkére,
- a legutóbb a 3774/92/EGK rendelettel módosított, a Közösségben közvetlen fogyasztásra szánt vajkoncentrátumra vonatkozó támogatás pályázati felhívás útján történő nyújtásáról szóló, 1990. február 20-i 429/90/EGK bizottsági rendelet [30] 15. cikkére,
- a legutóbb a 140/93/EGK rendelettel [31] módosított, a fölözött tejből származó kazein és kazeinátok termelésére nyújtott támogatásról szóló, 1990. október 10-i 2921/90/EGK bizottsági rendelet [32] 2. cikkének (4) bekezdésére,
- a sovány tejpornak az intervenciós hivatalok által pályázat útján történő felvásárlásáról szóló, 1991. május 3-i 1158/91/EGK bizottsági rendelet [33] 12. cikkére,
- a legutóbb a 227/93/EGK rendelettel [34] módosított, az intervenciós készletekből származó, exportra szánt vaj értékesítésére vonatkozó részletes szabályok megállapításáról és az 569/88/EGK rendelet módosításáról szóló, 1991. november 20-i 3378/91/EGK bizottsági rendelet [35] 7. cikkének (3) bekezdésére,
- a legutóbb a 3774/92/EGK rendelettel módosított, a sovány tejpor pályázati felhívás útján, összetett takarmány előállítása céljából történő értékesítéséről az összetett takarmányok gyártására szánt sovány tejpor pályázat útján való értékesítéséről és az 569/88/EGK rendelet módosításáról szóló, 1991. november 20-i bizottsági rendelet [36] 12. cikkére,
- a São Jorge és az Ilha sajtok magánraktározási támogatására vonatkozó részletes szabályok megállapításáról szóló, 1992. július 30-i 2174/92/EGK bizottsági rendelet [37] 4. cikke (2) bekezdésének utolsó mondatára,
- az Azori-szigeteken a tejelő állomány tartására nyújtott egyedi támogatás alkalmazására vonatkozó részletes szabályok megállapításáról szóló, 1992. július 31-i 2233/92/EGK bizottsági rendelet [38] 1. cikkének (2) bekezdésére,
- Madeirán a friss tejtermékek fogyasztására nyújtott támogatás alkalmazására vonatkozó részletes szabályok megállapításáról szóló, 1992. július 31-i 2234/92/EGK bizottsági rendelet [39] 1. cikke (2) bekezdésének utolsó mondatára,
- a Kanári-szigeteken a friss tejtermékek fogyasztására nyújtott támogatás alkalmazására vonatkozó részletes szabályok megállapításáról szóló, 1992. július 31-i 2235/92/EGK bizottsági rendelet [40] 1. cikke (2) bekezdésének utolsó mondatára,
- a tejre és tejtermékekre vonatkozó kiegészítő illeték alkalmazása részletes szabályainak megállapításáról szóló, 1993. március 9-i 536/93/EGK bizottsági rendelet [41] 1. cikkének (4) bekezdésére,
- a tartós sajtok magánraktározási támogatásának nyújtására vonatkozó részletes szabályokról szóló, 1993. április 28-i 1004/93/EGK bizottsági rendelet [42] 4. cikkének (1) bekezdésére,
- a Pecorino Romano sajtok magánraktározási támogatásának nyújtására vonatkozó részletes szabályok megállapításáról szóló, 1993. május 13-i 1168/93/EGK bizottsági rendelet [43] 4. cikkének (1) bekezdésére,
- a Kefalotyri és Kasseri sajtok magánraktározási támogatásának nyújtására vonatkozó részletes szabályok megállapításáról szóló, 1993. május 4-i 1089/93/EGK bizottsági rendelet [44] 4. cikkének (2) bekezdésére;
mivel a Tej- és Tejtermékpiaci Irányítóbizottság az elnöke által megállapított határidőn belül nem nyilvánított véleményt,
ELFOGADTA EZT A RENDELETET:
1. cikk
(1) A tej és tejtermékek magánraktározási támogatására vonatkozó intézkedések részeként rögzített összegekre a szerződés szerinti tárolás első napján érvényes mezőgazdasági átváltási árfolyamot kell alkalmazni.
(2) A biztosítékra a biztosíték megállapításának napján alkalmazandó mezőgazdasági átváltási árfolyamot kell alkalmazni.
Azonban a következőkben említett biztosítékokra alkalmazandó mezőgazdasági átváltási árfolyam:
- az 585/93/EGK bizottsági rendeletben [45] az, amelyet 1993. április 14-én alkalmaznak,
- a 619/93/EGK bizottsági rendeletben [46] az, amelyet 1993. május 15-én alkalmaznak.
(3) A tej és tejtermékekre vonatkozó egyéb árakra és összegekre alkalmazandó mezőgazdasági átváltási árfolyamot e rendelet mellékletében állapítják meg.
2. cikk
E rendelet alkalmazásában:
1. az átvétel
a) intervencióba a következők:
- az az időpont, amikor az elfogadott ajánlat teljes mennyiségének első tétele bekerül az intervenciós hivatal raktárába fizikai szállítás esetében,
- más esetekben az ajánlat elfogadásának időpontja;
b) intervencióból értékesített termék átvétele a következők:
- az az időpont, amikor az értékesített termék elhagyja az intervenciós hivatal raktárát fizikai szállítás esetén,
- más esetekben, az az időpont, amikor az illetékes intervenciós hivatal kiadja a szállítólevelet.
Ha a b) pont első francia bekezdésében említett átvételi művelet egynél több tételre vonatkozik, az első tételre alkalmazandó mezőgazdasági átváltási árfolyamot alkalmazzák továbbra is az adott ügylet teljes mennyiségére, amennyiben az első tétel az említett teljes mennyiségnek legalább a 20 %-át képviseli.
2. Ajánlat elfogadása: az ajánlatokat elfogadó bizottsági határozat.
3. Kifizetés: a fizetési megbízásnak az adós általi továbbítása.
Ha az adott ügylet teljes összegét részletekben fizetik ki, az első részletre alkalmazandó mezőgazdasági átváltási árfolyamot alkalmazzák a kifizetendő teljes összegre, amennyiben az első részlet az említett teljes összegnek legalább a 20 %-át képviseli.
3. cikk
(1) A következő rendelkezéseket el kell hagyni:
- az 1107/68/EGK rendelet 17. cikke (3) bekezdésének második albekezdése,
- a 685/69/EGK rendelet 6. cikke (2) bekezdése második albekezdésének második mondata és a 24. cikke (3) bekezdésének utolsó albekezdése,
- a 2315/76/EGK bizottsági rendelet 3a. cikkének (3) bekezdése és 4b. cikke,
- a 368/77/EGK bizottsági rendelet 19a. cikke,
- az 1844/77/EGK bizottsági rendelet 6. cikkének (3) bekezdése,
- a 2496/78/EGK bizottsági rendelet 4. cikke (1) bekezdésének második albekezdése,
- a 2191/81/EGK bizottsági rendelet 2. cikkének (2) bekezdése,
- a 2192/81/EGK bizottsági rendelet 2. cikkének (2) bekezdése,
- a 3143/85/EGK bizottsági rendelet 2a. cikkének (10) bekezdése és 11. cikke,
- a 2409/86/EGK bizottsági rendelet 21. cikkének (3) bekezdése,
- az 1362/87/EGK bizottsági rendelet 4. cikke (1) bekezdésének második albekezdése,
- az 1589/87/EGK bizottsági rendelet 11. cikke,
- az 570/88/EGK bizottsági rendelet 27. cikke,
- a 429/90/EGK bizottsági rendelet 15. cikke,
- a 2921/90/EGK bizottsági rendelet 2. cikkének (4) bekezdése,
- az 1158/91/EGK bizottsági rendelet 12. cikke,
- a 3378/91/EGK bizottsági rendelet 7. cikkének (3) bekezdése,
- a 3398/91/EGK rendelet 12. cikke,
- a 2174/92/EGK rendelet 4. cikke (2) bekezdésének utolsó mondata,
- a 2234/92/EGK bizottsági rendelet 1. cikke (2) bekezdésének utolsó mondata,
- a 2235/92/EGK bizottsági rendelet 1. cikke (2) bekezdésének utolsó mondata,
- az 1004/93/EGK bizottsági rendelet 4. cikke (1) bekezdésének utolsó mondata,
- az 1168/93/EGK bizottsági rendelet 4. cikkének (2) bekezdése,
- az 1089/93/EGK bizottsági rendelet 4. cikkének (1) bekezdése.
(2) A 2233/92/EGK rendelet 1. cikkének (2) bekezdése helyébe a következő szöveg lép:
"(2) Az egy tehénre eső támogatás összege 80 ECU."
(3) Az 536/93/EGK rendelet 1. cikkének (4) bekezdése helyébe a következő szöveg lép:
"(4) Az irányár az, amelyet az érintett 12 hónapos időszak utolsó napján alkalmaznak"
.
(4) A 2167/83/EGK rendelet 4. cikke (3) bekezdésének első mondatában a "vagy nemzeti pénznemben" szavakat el kell hagyni.
4. cikk
Ez a rendelet 1993. július 1-jén lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1993. június 30-án.